wannaphong/clean_thaiwikipedia huggingface dataset:
# วัดดงเฒ่าเก่า
วัดดงเฒ่าเก่า เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนาหมอม้า อำเภอเมืองอำนาจเจริญ จังหวัดอำนาจเจริญ บนเนื้อที่ 100 ไร่ มีต้นไม้ขนาดใหญ่หลงเหลืออยู่เป็นจำนวนมาก

วัดดงเฒ่าเก่าเป็นที่ตั้งของแหล่งโบราณคดีที่ได้รับอิทธิพลสมัยทวารวดี ประมาณพุทธศตวรรษที่ 12–13 คาดว่าบริเวณนี้เป็นเส้นทางการเดินทางของพวกขอมโบราณ ซึ่งเชื่อมกันกับเส้นทางตามแนวชายแดนด้าน จังหวัดศรีสะเกษ บุรีรัมย์และนครราชสีมา ปรากฏหลักฐานคือใบเสมาหินทรายขนาดใหญ่มีการสลักลวดลายนูนต่ำ เป็นรูปดอกไม้ รูปหม้อน้ำ และตอนบนเป็นวงคล้ายธรรมจักร มีการปักใบเสมาในพื้นที่กว้างกว่าที่อื่น ๆ โดยพบใบเสมาฝังดินกระจัดกระจายรอบบริเวณแนวป่าทึบ มีลักษณะที่แปลกคือใบเสมาจะถูกฝังเป็นแนวยาวตลอดในเส้นทางเดียวกันมีอยู่จำนวนมาก นักโบราณคดีสันนิฐานว่าอาจเป็นสัญลักษณ์ที่บอกแนวเขตพัทธสีมา มณฑป ที่แสดงให้เห็นว่าเป็นสถานที่ศักดิ์สิทธิ์ หรืออาจเป็นสัญลักษณ์แสดงเขตแดนมหานครในอดีต รวมถึงพบพระพุทธรูปหินทรายแบบทวารวดีตอนปลาย

ต่อมาเจ้าอาวาสวัดดงเฒ่าเก่า เดินธุดงค์ไปหลายพื้นที่ทั้งประเทศสาธารณรัฐประชาธิปไตยประชาชนลาว กัมพูชาและพม่า กระทั่งเดินผ่านพื้นที่ดงเฒ่าเก่า พบว่าเป็นที่เหมาะสมที่จะปฏิบัติธรรม จึงได้ปักกรดจำพรรษาอยู่ที่นี่ ชาวบ้านได้ช่วยกันบริจาคทุนทรัพย์ ก่อสร้างกุฎิ อุโบสถและอื่น ๆ จนกลายเป็นวัดดงเฒ่าเก่า ปูชนียวัตถุได้แก่ หลวงพ่อศิลาพันปี ซึ่งขุดขึ้นมาจากบริเวณที่จะก่อสร้างอุโบสถ วัดดงเฒ่าเก่าตั้งวัดเมื่อ พ.ศ. 2480
# วัดศรีสุทธาวาส (จังหวัดเลย)
วัดศรีสุทธาวาส เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลกุดป่อง อำเภอเมืองเลย จังหวัดเลย ตั้งอยู่บนเกาะซึ่งเรียกว่า "ดอนเลยหลง" เป็นดอนที่แม่น้ำเลยไหลอ้อมโค้งโอบเกือบรอบ ปัจจุบันแม่น้ำเปลี่ยนทางจึงมีสภาพเป็นเกาะ

วัดศรีสุทธาวาสตั้งวัดเมื่อ พ.ศ. 2480 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2493 ได้ย้ายมาจากวัดศรีสะอาด  (บริเวณหน้าโรงเรียนศรีสะอาดเทศบาล 1 ในปัจจุบัน)  มาสร้างใหม่ เมื่อ พ.ศ. 2491 โดยพระธรรมวราลังการ (หลวงปู่ศรีจันทร์วัณณาโภ ป.ธ.6) เจ้าอาวาส  เมื่อครั้งดำรงสมณศักดิ์ที่พระครูอดิสัยคุณาธาร เพราะวัดศรีสะอาด (เก่า) ตั้งอยู่ในเมืองที่แออัด มีถนนบีบสองด้านและตั้งอยู่ริมตลิ่งแม่น้ำเลย จึงถูกลำน้ำเลยกัดเซาะ  ทำให้เนื้อที่บริเวณวัดแคบลงทุกปี เมื่อย้ายวัดมา ณ ที่ตั้งปัจจุบันคือดอนเลยหลง เจ้าของที่ดินที่ทำกินบนเกาะดอนเลยหลง 5 คน คือ นายกัณฑะ ลำมะยศ นายสังวาลย์ ม่วงนนทะศรี นายเชิญ ดีสุทธิ นายลาน ศรีทัดจันทา และนางใบ พิมเขต จึงได้ถวายที่ดินของจนให้หลวงปู่ศรีจันทร์สร้างวัดโดยไม่คิดมูลค่าใด ๆ แรกเริ่มใช้ชื่อว่า วัดมหาวิสุทธิเทพทีปาราม หรือ วัดศรีทีปาราม แต่ประชาชนทั่วไปนิยมเรียกว่า วัดเลยหลง ตามภูมิประเทศที่ตั้งวัด

พ.ศ. 2491 สร้างอุโบสถและผูกพัทธสีมา ฝังลูกนิมิต ในปี พ.ศ. 2503 ได้จัดตั้งสำนักศาสศึกษา เปิดสอนพระปริยัติธรรม แผนกธรรม บาลี มาตั้งแต่เริ่มสร้างวัด

อาคารเสนาสนะประกอบด้วยอุโบสถ วิหาร หอระฆัง ศาลาบำเพ็ญกุศล ศาลาการเปรียญ ศาลาอเนกประสงค์ และมณฑป ปูชนียสถานมีพระบรมสารีริกธาตุเจดีย์ ต้นพระศรีมหาโพธิ์  ปูชนียวัตถุมีพระพุทธรูปศิลาโบราณ
# เกมพลิกชะตา ล่าฝ่ามรณะ
เกมพลิกชะตา ล่าฝ่ามรณะ  เป็นซีรีส์ทางโทรทัศน์ของเกาหลีใต้ปี ค.ศ. 2020 ที่นำแสดงโดยอก แท็ก-ย็อน อี ย็อน-ฮี และอิม จู-ฮวาน ออกอากาศทางช่องเอ็มบีซีทีวี ตั้งแต่วันที่ 22 มกราคม ถึง 12 มีนาคม ค.ศ. 2020

 เรื่องย่อ 
คิม แท-พย็อง (อก แท็ก-ย็อน) ผู้วิเศษที่มีความสามารถพิเศษคือเมื่อเขามองเข้าไปในดวงตาของใครบางคน เขาสามารถเห็นช่วงเวลาที่พวกเขาตายได้อย่างแน่นอน แท-พย็องอาศัยอยู่ในคฤหาสน์กับอาจารย์แพ็ค (ช็อง ดง-ฮวาน) และทนายความ อี ย็อน-ฮวา (รยู ฮเย-ริน)

เด็กสาวชื่อ อี มี-จิน (อี ดา-อิน) ลูกสาวของนักข่าวชื่อดัง อี จุน-ฮี (พัก ว็อน-ซัง) ถูกลักพาตัว และการหายตัวไปของเธออาจเกี่ยวข้องกับนักฆ่าเที่ยงคืน ในขณะที่แท-พย็องช่วยตำรวจในการสืบสวน เขาก็ตกตะลึงเมื่อเขาได้พบกับตำรวจสายสืบซอ จุน-ย็อง (อี ย็อน-ฮี) เธอเป็นคนแรกที่เขาไม่สามารถล่วงรู้ถึงความตายของเธอได้ แท-พย็องและจุน-ย็องร่วมมือกันเพื่อหยุดนักฆ่าเที่ยงคืน

 นักแสดง 
 นักแสดงหลัก 
 อก แท็ก-ย็อน รับบท คิม แท-พย็อง
ผู้วิเศษที่สามารถล่วงรู้ความตายของใครก็ตามเพียงแค่มองเข้าไปในดวงตาของพวกเขา สิ่งนี้เปลี่ยนไปเมื่อเขาได้พบกับซอ จุน-ย็องซึ่งเขาไม่เห็นการตายของเธอ
 อี ย็อน-ฮี รับบท ซอ จุน-ย็อง
 จู เย-ริม รับบท ซอ จุน-ย็อง (วัยเด็ก)
ตำรวจสายสืบที่สถานีตำรวจยงซาน เธอร่วมมือกับแท-พย็องเพื่อไขคดีฆาตกรรมลึกลับ
 อิม จู-ฮวาน รับบท กู โด-คย็อง
ผู้เชี่ยวชาญด้านนิติวิทยาศาสตร์ เขาเป็นคนชอบความสมบูรณ์แบบ

 หมายเหตุ
# อินุโอ
อินุโอ  เป็นภาพยนตร์เพลงอนิเมะญี่ปุ่นในปี พ.ศ. 2564 กำกับโดยมาซาอากิ ยูอาซะ และผลิตโดยสตูดิโอไซเอินซ์ซารุ สร้างจากนวนิยายเรื่อง เฮเกะโมโนงาตาริ: อินุโอ โนะ คัง โดยฮิเดโอะ ฟูรูกาวะ ภาพยนตร์มีฉากในประเทศญี่ปุ่นในศตวรรษที่ 14 เล่าเรื่องราวมิตรภาพระหว่างอินุโอ นักระบำผู้มีลักษณะเฉพาะตัวไม่เหมือนใคร กับโทโมนะ นักดนตรีตาบอด ทั้งคู่ถูกกีดกันจากสังคมเพราะลักษณะร่างกายที่ไม่เหมือนคนอื่น อินุโอและโทโมนะจึงใช้ความสามารถของตนเพื่อนำไปสู่ความมีชื่อเสียง

อินุโอฉายรอบปฐมทัศน์ในเทศกาลภาพยนตร์นานาชาติเวนิสครั้งที่ 78 ในเดือนกันยายน พ.ศ. 2564 ภาพยนตร์ฉายในประเทศญี่ปุ่นในเดือนพฤษภาคม พ.ศ. 2565 และฉายในประเทศไทยในเทศกาลภาพยนตร์ญี่ปุ่น 2566 ที่โรงภาพยนตร์เฮ้าส์สามย่านในวันที่ 12 กุมภาพันธ์ พ.ศ. 2566

 ตัวละคร
# อุ่นรัก ละลายใจ
อุ่นรัก ละลายใจ เป็นซีรีส์โทรทัศน์ของเกาหลีใต้ปี ค.ศ. 2019 ที่นำแสดงโดย จี ชัง-อุก, ว็อน จิน-อา และยุน เซ-อา  สร้างโดยสตูดิโอดรากอน และผลิตโดยสตอรี่ฟีนิกซ์ บริษัทของนักเขียนแพ็ก มี-คย็อง ออกอากาศทางช่องทีวีเอ็น ทุกวันเสาร์และอาทิตย์ เวลา 21:00 น. (เวลามาตรฐานเกาหลี) ตั้งแต่วันที่ 28 กันยายนถึง 17 พฤศจิกายน ค.ศ. 2019 จำนวน 16 ตอน

 เรื่องย่อ 
มา ดง-ชาน (จี ชัง-อุก) และโก มี-รัน (ว็อน จิน-อา) เข้าร่วมการทดลอง 24 ชั่วโมงโดยที่ทั้งคู่ถูกแช่แข็ง สิ่งต่าง ๆ ไม่เป็นไปตามที่คาดไว้ และพวกเขาก็ตื่นขึ้นจากแคปซูลแช่แข็งในอีก 20 ปีต่อมา แทนที่จะเป็น 24 ชั่วโมง  เพื่อให้อยู่รอดจากผลข้างเคียงของการนอนหลับแช่แข็ง พวกเขาต้องปฏิบัติตามข้อจำกัดเพื่อรักษาอุณหภูมิร่างกายไว้ที่ 31.5 °C (สูงสุด 33.5 °C/88-91 °F) และรักษาอัตราการเต้นของหัวใจให้เป็นปกติ นักวิทยาศาสตร์ที่อยู่เบื้องหลังการทดลองคือคนเดียวที่เป็นกุญแจสำคัญในการอยู่รอดของพวกเขา แต่เขาได้สูญเสียความทรงจำไปหลังจากเกิดอุบัติเหตุ ดง-ชานและมี-รันจึงทำทุกวิถีทางเพื่อฟื้นความจำของนักวิทยาศาสตร์

 นักแสดง 
 นักแสดงหลัก 
 จี ชัง-อุก รับบท มา ดง-ชาน (32/52)
 ว็อน จิน-อา รับบท โก มี-รัน (24/44)
 ยุน เซ-อา รับบท นา ฮา-ย็อง (44)
 แช ซอ-จิน รับบท นา ฮา-ย็อง (วัยรุ่น, 24) แฟนสาวของ ดง-ชาน
# นาอามาห์
นาอามาห์ (– Naʿămā) เป็นบุคคลที่กล่าวถึงในคัมภีร์ฮีบรู ในปฐมกาล 4:22 นางผู้สืบทองของคาอิน นางเป็นลูกสาวคนเดียวของลาเมค และ ศิลลาห์ และบุตรคนสุดท้องที่กล่าวถึง พี่ชายของนางคือ ทูบัลคาอิน ส่วนยาบาล และ ยูบาล เป็นพี่น้องร่วมบิดาของนาง เป็นบุตรของอาดาห์ ภรรยาอีกคนของลาเมค

 ทฤษฎี 
กอร์ด็อน เวนแฮม ตั้งข้อสังเกตว่าเหตุผลที่ "นางควรถูกเลือกสำหรับการกล่าวถึงเป็นพิเศษยังคงคลุมเครือ" Gordon Wenham, Genesis 1–15 (WBC; Word, 1987), 114. ในขณะที่ RR Wilson แนะนำว่าผู้บรรยายเพียงต้องการเสนอลำดับวงศ์ตระกูลที่สมดุลโดยสังเกตว่าภรรยาของลาเมค ทั้งสองมีลูกสองคน R. R. Wilson, Genealogy and History in the Biblical World (Yale University Press, 1977), 144.

มิดราช ปฐมรับบาห์ (23.3) ของ Sacred Texts: Judaism: The Bereshith or Genesis Rabba, a selection of sayings from the work translated into English by Samuel Rapaport ยิวในยุคแรกระบุว่า นาอามาห์ (บุตรีลาเมค และน้องสาวของทูบัลคาอิน) เป็นภรรยาของโนอาห์ (ดูคำอธิบายของ ราชิ ในปฐมกาล 4:22) ในขณะที่ประเพณีของชาวยิวบางอย่างเชื่อมโยง นางกับการร้องเพลง Gordon Wenham, Genesis 1–15 (WBC; Word, 1987), 114.

นาอามาห์ที่กล่าวถึงในพระคัมภีร์คือชาวคาอิน ผู้สืบเชื้อสายมาจากสายเลือดของคาอิน อย่างไรก็ตาม นาอามาห์ คนหนึ่งจากชาวเสท เป็นภรรยาของโนอาห์ และเป็นลูกสาวของเอโนค  ปู่ทวดของโนอาห์ ในการตีความของมิดราช 

จอห์น กิล นักศาสนศาสตร์ในศตวรรษที่ 17 กล่าวถึงทฤษฎีหนึ่งซึ่งระบุนาอามาห์แทนชื่อภรรยาของฮาม บุตรชายโนอาห์ ซึ่งเขาเชื่อว่าอาจสับสนกับภรรยาของโนอาห์ Exposition of the Old and New Testament, by John Gill, (1746–63), at sacred-texts.com., note on Genesis 4:22.

 ในศาสนาอิสลาม 
ภรรยาของนูห์ ไม่ได้ถูกกล่าวชื่อของนาง แต่ว่ากันว่าชื่อของนางคือ วาลิฮะฮ์ และว่ากันว่านางชื่อ วาฆิละฮ์ และว่ากันว่านางชื่อ นะอ์มะฮ์ (นาอามาห์)إسلام ويب: اسم زوجة نوح وزوجة لوط عليهما السلام  ในอัลกุรอานเรียกเธอว่าเป็น ภรรยาของนูห์  ตามศาสนาอิสลามนางเป็นคนนอกศาสนา และนางจมน้ำตายในน้ำท่วม พร้อมกับ กันอาน บุตรของนาง เพราะเขาเองก็เป็นคนนอกศาสนาเช่นกัน และเพราะพวกเขาปฏิเสธที่จะขึ้นเรือ นักวิชาการกล่าวว่า นางคือ วาฆิละฮ์ หรือ นะอ์มะฮ์ บินต์ ลามิก บิน มะตูชาอีล บิน มะฮูยาอีล บิน อัยรอด บิน เคาะนูค บิน กอบีล บิน อาดัม

นางถูกล่าวในอัลกุรอาน ซูเราะฮ์ที่ 66 อายะฮ์ที่ 10 แต่ไม่ถูกกล่าวนาม อัลลอฮ์ทรงตรัสว่า:
# พิชิตรัก พิทักษ์โลก (ฤดูกาลที่ 4)
ซีรีส์อนิเมะฤดูกาลที่ 4 ของพิชิตรัก พิทักษ์โลก ที่ผลิตโดยสตูดิโอ Geek Toys และกำกับซีรีส์อนิเมะโดย Jun Nakagawa ซีซันนี้มีกำหนดการออกอากาศในเดือนตุลาคม พ.ศ. 2564 แต่ได้เลื่อนออกไปเป็นเดือนเมษายน พ.ศ. 2565 ด้วยเหตุผลหลายอย่าง ฤดูกาลที่ 4 เขียนบทโดย Fumihiko Shimo ออกแบบตัวละครโดย Naoto Nakamura และเพลงประกอบโดย Go Sakabe ออกอากาศตั้งแต่วันที่ 8 เมษายน ถึง 24 มิถุนายน พ.ศ. 2565 ชื่อเพลงเปิด "OveR" ร้องโดย Miyu Tomita และเพลงปิดชื่อ "S.O.S" ร้องโดย sweet ARMS
__TOC__

 รายชื่อตอน 

 หมายเหตุ
# ไฟนอลเฟอร์ลอง
ไฟนอลเฟอร์ลอง  เป็นวิดีโอเกมการแข่งความเร็วม้าที่พัฒนาโดยบริษัทนัมโค และวางจำหน่ายในระบบอาร์เคดเมื่อ ค.ศ. 1997 เกมดังกล่าวเป็นหนึ่งในสองเกมที่รู้จักที่เดินเครื่องบนฮาร์ดแวร์นัมโคซิสเตม 22.5 กอร์กอน ซึ่งเป็นการปรับปรุงฮาร์ดแวร์นัมโคซิสเตม 23 ก่อนกำหนด

 รูปแบบการเล่น 
เกมนี้มีสามลู่ให้เลือก ได้แก่:  เฟอร์ลอง, 1 ไมล์ และ  ไมล์ ส่วนม้าได้รับการจัดประเภทตามฝีเท้าที่ดีที่สุด ได้แก่: ผู้นำ (รักษาความเร็วสูงสุดเมื่ออยู่ในอันดับที่หนึ่ง), ตัวเต็ง (ฝีตีนที่ดีที่สุดระหว่างอันดับที่สองและสี่), อันดับกลาง (ฝีตีนที่ดีที่สุดคือระหว่างอันดับที่ห้าและเจ็ด), จบสวย (ม้าที่เร็วที่สุดเมื่อสิ้นสุดการแข่ง) และสองม้าผู้ทรงอำนาจ (รักษาฝีตีนในทุกตำแหน่ง)

ผู้เล่นนั่งบน "อานม้า" จากนั้นต้องโยกม้าของตู้ไปมา เพื่อกระตุ้นม้าไปข้างหน้า รวมถึงกดปุ่ม "แส้ตีม้า" เพื่อเร่งความเร็ว และดึง "สายบังเหียน" เพื่อป้องกันไม่ให้ม้าชนกับรั้ว หรือม้าตัวอื่น

 การตอบรับ 
เจอรัลด์ ลินช์ นักเขียนของเว็บไซต์เทคเรดาร์ได้จัดให้เกมนี้อยู่ในรายชื่อ "50 เกมอาร์เคดที่ดีที่สุดตลอดกาล" โดยกล่าวว่า "เครื่องนี้โหดนะ - ที่ให้คุณกระโดดขึ้นคร่อมม้าพลาสติกขนาดยักษ์ คุณจะขับเคลื่อนตัวเองไปข้างหน้าด้วย “การขึ้น” ม้าของคุณ โยกไปข้างหน้าและข้างหลังอย่างบ้าคลั่งเพื่อเร่งความเร็วของสัตว์ดังกล่าว เกมนี้เล่นได้ดีที่สุดด้วยผู้เล่นสองคน กิจกรรมที่เหมือนการวิ่งมาราธอนนี้จะกินเวลานานจนคุณเดินไม่ได้เป็นเวลาหนึ่งสัปดาห์"

นอกจากนี้ ไฟนอลเฟอร์ลองได้รับการระบุไว้ในหนังสือ 1001 วิดีโอเกมส์ยูมัสต์เพลย์บีฟอร์ยูได
# เกิดใหม่เป็นขุนนางไปผจญภัยในต่างโลก -อัครทูตจอมซุ่มซ่ามของทวยเทพ-
เป็นซีรีส์ไลต์โนเวลญี่ปุ่น ที่เขียนโดย Yashu ซีรีส์เริ่มเผยแพร่บนเว็บไซต์โชเซ็ตสึกะ นิ นาโร ในเดือนตุลาคม พ.ศ. 2559 ก่อนจะตีพิมพ์เป็นเล่มที่วาดภาพประกอบโดย Mo โดย Hifumi Shobō เริ่มตีพิมพ์ในเดือนมิถุนายน พ.ศ. 2560 ภายใต้สำนักพิมพ์ Saga Forest เมื่อเดือนธันวาคม พ.ศ. 2562 ไลต์โนเวลวางจำหน่ายถึงเล่มที่ 6 มังงะได้รับการดัดแปลงที่วาดภาพประกอบโดย Nini เริ่มตีพิมพ์บนเว็บไซต์มังงะ Mag Comi ของ Mag Garden ในเดือนมีนาคม พ.ศ. 2561 และเมื่อเดือนพฤษภาคม พ.ศ. 2565 มีการรวบรวมไว้เป็นเล่มทังโกบง ถึงเล่มที่ 8 ซีรีส์มังงะมีลิขสิทธิ์ในประเทศไทยโดยสำนักพิมพ์ดังโงะมังงะ ได้รับการดัดแปลงเป็นซีรีส์อนิเมะโทรทัศน์โดยสตูดิโอ อีเอ็มที สแควร์ และ Magic Bus ออกอากาศตั้งแต่เดือนเมษายนถึงมิถุนายน พ.ศ. 2566

 ตัวละคร 

 สื่อ 
 ไลต์โนเวล 
ไลต์โนเวลเขียนโดย Yashu เริ่มเผยแพร่บนเว็บไซต์โชเซ็ตสึกะ นิ นาโร เมื่อวันที่ 28 ตุลาคม พ.ศ. 2559 ต่อมาถูกซื้อโดย Hifumi Shobō เริ่มเผยแพร่เมื่อวันที่ 15 มิถุนายน พ.ศ. 2560 ที่วาดภาพประกอบโดย Mo ภายใต้สำนักพิมพ์ Saga Forest และเมื่อเดือนธันวาคม พ.ศ. 2562 ไลต์โนเวลวางจำหน่ายถึงเล่มที่ 6

 รายการเล่ม 

 มังงะ 
มังงะได้รับการดัดแปลงที่วาดภาพประกอบโดย Nini เริ่มตีพิมพ์บนเว็บไซต์ Mag Comi ของ Mag Garden เมื่อวันที่ 25 มีนาคม พ.ศ. 2561 และเมื่อเดือนพฤษภาคม พ.ศ. 2565 มีการรวบรวมไว้เป็นเล่มทังโกบง ถึงเล่มที่ 8

 รายการเล่ม 

 อนิเมะ 
ได้รับการดัดแปลงเป็นซีรีส์อนิเมะโทรทัศน์และประกาศเมื่อวันที่ 5 สิงหาคม พ.ศ. 2565 ที่สร้างโดยสตูดิโอ อีเอ็มที สแควร์ และ Magic Bus กำกับซีรีส์อนิเมะโดย Noriyuki Nakamura โดย Ayumu Hatori เป็นผู้ผลิต ออกแบบตัวละครโดย Eri Tokugawa และเพลงประกอบโดย Michiru ซีรีส์มีกำหนดการออกอากาศในเดือนเมษายน พ.ศ. 2566

 รายชื่อตอน 

 เพลงประกอบอนิเมะ 
 เพลงเปิด (Opening) 

 เพลงปิด (Ending) 
 เพลง  ร้องโดย 7Land

 ผลตอบรับ 
หนังสือมียอดขายมากกว่า 2.8 ล้านเล่ม

 หมายเหตุ
# ยูฟ่าเนชันส์ลีก ฤดูกาล 2024–25
ยูฟ่าเนชันส์ลีก ฤดูกาล 2024–25  เป็นการแข่งขันฤดูกาลที่ 4 ของยูฟ่าเนชันส์ลีก ซึ่งเป็นการแข่งขันฟุตบอลระดับนานาชาติที่เกี่ยวข้องกับทีมชาติประเภททีมชายของ 55 ชาติสมาชิกสมาคมของยูฟ่า การแข่งขันจะจัดขึ้นตั้งแต่เดือนกันยายนถึงพฤศจิกายน ค.ศ. 2024 (ช่วงลีก), มีนาคม ค.ศ. 2025 (ลีก A รอบรองชนะเลิศ และเพลย์ออฟเลื่อนชั้น/ตกชั้น) และมิถุนายน ค.ศ. 2025 (รอบชิงชนะเลิศเนชันส์ลีก)

 กำหนดการ 
ด้านล่างนี้คือตารางการแข่งขันยูฟ่าเนชั่นส์ลีก ฤดูกาล 2024–25

 การแข่งขัน รอบ ฟีฟ่าวินโดว์ รอบลีก การแข่งขันวันที่ 1 5–7 กันยายน 2567 การแข่งขันวันที่ 2 8–10 กันยายน 2567 การแข่งขันวันที่ 3 10–12 ตุลาคม 2567 การแข่งขันวันที่ 4 13–15 ตุลาคม 2567 การแข่งขันวันที่ 5 14–16 พฤศจิกายน 2567 การแข่งขันวันที่ 6 17–19 พฤศจิกายน 2567 ลีก เอ รอบรองชนะเลิศ และลีก เอ/บี และ บี/ซี เพลย์ออฟ เลกแรก 20 มีนาคม 2568 เลกที่สอง 25 มีนาคม 2568 รอบสุดท้าย รอบรองชนะเลิศ 4–5 มิถุนายน 2568 เพลย์ออฟชิงอันดับสาม 8 มิถุนายน 2568 ชิงชนะเลิศ ลีก ซี/ดี เพลย์ออฟ เลกแรก 26 มีนาคม 2569 เลกที่สอง 31 มีนาคม 2569

 ทีม 
thumb|375px|แผนที่แสดงลีกที่แต่ละทีมชาติจะเข้าร่วม    

+ คำอธิบาย  เลื่อนชั้นในฤดูกาลที่แล้ว  ตกชั้นในฤดูกาลที่แล้ว

+ ลีก เอ โถ ทีม   1  (แชมป์เก่า) 1  2  3  4 2  5  6  7  8 3  9  10  11  12 4   13   14   15   16+ ลีก บี โถ ทีม   1   17   18   19   20 2  21  22  23  24 3  25  26  27  28 4   29   30   31   32+ ลีก ซี โถ ทีม   1   33   34   35  36 2  37  38  39  40 3  41  42  43  44 4  45  46   47   48+ ลีก ดี โถ ทีม   1  * 49  50 2  51  52  53  54
+ ถูกระงับการเข้าร่วมการแข่งขัน ทีม 

ลีก เอ

กลุ่ม เอ1

กลุ่ม เอ2

กลุ่ม เอ3

กลุ่ม เอ4

รอบแพ้คัดออก

สายการแข่งขัน

รอบก่อนรองชนะเลิศ

เนชันส์ลีก รอบสุดท้าย

รอบรองชนะเลิศ

เพลย์ออฟ อันดับที่ 3

รอบชิงชนะเลิศ

ผู้ทำประตู
การแข่งขันทั้งหมดมี 186 ประตูที่ทำได้ใน 59 นัด สำหรับค่าเฉลี่ย  ประตูต่อนัด.

 อันดับ ผู้เล่น ประตู1  คริสเตียโน โรนัลโด72  ร็องดัล โคโล มัวนี6  ติม ไคลน์ดิเอนส์ท  โฟลรีอาน เวียทซ์511 ผู้เล่น3

ลีก บี

กลุ่ม บี1

กลุ่ม บี2

กลุ่ม บี3

กลุ่ม บี4

ผู้ทำประตู
การแข่งขันทั้งหมดมี 128 ประตูที่ทำได้ใน 48 นัด สำหรับค่าเฉลี่ย  ประตูต่อนัด.

 อันดับ ผู้เล่น ประตู1  อาลิง โฮลัน72  เบนยามิน แชชกอ53  เคเร็ม อักตือร์โคลู4  แฮร์รี วิลสัน5  ปาแว็ล ชุลค์3  แฮร์รี เคน  จอร์เจส มิเคาตัดเซ  โฟติส ไอโออันนิดิส  ออร์รี ออสคาร์สซอน  นิกอลา คร์สตอวิช  อันโตนิโอ นูซา  อาเล็กซันเดอร์ ซอร์ลอท

ลีก ซี

กลุ่ม ซี1

กลุ่ม ซี2

กลุ่ม ซี3

กลุ่ม ซี4

ลีก ดี

กลุ่ม ดี1

กลุ่ม ดี2

หมายเหตุ
# คณิตศาสตร์ญี่ปุ่น
คณิตศาสตร์ญี่ปุ่น หรือ วาซัง (和算, わさん) เป็นระบบเลขคณิตของญี่ปุ่น ที่สืบเชื้อสายมาจากคณิตศาสตร์ของจีนดั้งเดิม คำว่า "วาซัง" นี้ได้รับการบัญญัติขึ้นในสมัยเมจิ โดยใช้ในความหมายตรงข้ามกันกับ "โยซัง" (洋算) ที่หมายถึงคณิตศาสตร์ตะวันตก ซึ่งได้ถูกนำมาใช้ในเวลานั้น โดยส่วนใหญ่จะหมายถึงคณิตศาสตร์ ในสมัยเอโดะ แต่ก็หมายถึงคณิตศาสตร์โดยรวมตั้งแต่สมัยก่อนที่คณิตศาสตร์ตะวันตกจะเข้ามาด้วย โดยเฉพาะอย่างยิ่งหลังจากสมัยของทากากาซึ เซกิเป็นต้นมาได้มีการพัฒนาขึ้นเป็นอย่างมาก
# ทากากาซุ เซกิ
right|thumb| แสตมป์ที่ระลึก (ปี 1992)

ทากากาซึ เซกิ (関 孝和, せき たかかず, ไม่ทราบปีเกิด - 24 ตุลาคม 1708) เป็นนักวิชาการวาซัง (นักคณิตศาสตร์) ที่มีชื่อเสียงในช่วงต้นยุคเอโดะของญี่ปุ่น 

ชีวประวัติ

ทากากาซึ เซกิเกิดที่เมืองฟูจิโอกะจังหวัดกุมมะ แต่ไม่มีข้อมูลบอกแน่ชัดว่าเกิดในปีใด

เขาได้ล้มป่วยและเสียชีวิตในวันที่ 5 ธันวาคม 1708 (24 ตุลาคม ตามปฏิทินเก่า) และถูกฝังที่วัดโจริง ที่ย่านเบนเตนโจว เขตชินจูกุ

right|thumb|240x240px| "ฮัตสึบิซัมโป" (สำเนา) นิทรรศการที่ พิพิธภัณฑ์ธรรมชาติและวิทยาศาสตร์แห่งชาติ
thumb| หน้าหนังสือ "เลขคณิตเสริม" (ปี 1712)เขียนเรื่องจำนวนแบร์นูลลี และสัมประสิทธิ์ทวินาม
# วัดสันติคีรีญาณสังวราราม
วัดสันติคีรีญาณสังวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สลองนอก อำเภอแม่ฟ้าหลวง จังหวัดเชียงราย 

ประวัติ
เมื่อครั้งสมเด็จพระสังฆราชเจ้า กรมหลวงวชิรญาณสังวร เสด็จเยี่ยมหมู่บ้านสันติคีรี ตำบลแม่สลองนอก อำเภอแม่ฟ้าหลวง จังหวัดเชียงราย พบว่าพุทธศาสนิกชนไม่มีสถานที่ประกอบศาสนกิจ มีสำนักสงฆ์เพียงแห่งเดียวซึ่งตั้งอยู่บนยอดดอย จึงมีพระดำริให้สร้าง พระบรมธาตุเจดีย์ศรีนครินทราสถิตมหาสันติคีรี เพื่อเฉลิมพระเกียรติสมเด็จพระศรีนครินทราบรมราชชนนีในโอกาสทรงเจริญพระชนมายุ 90 พรรษา 

เริ่มก่อสร้างเมื่อ พ.ศ. 2532 สมเด็จพระศรีนครินทราบรมราชชนนีทรงรับการก่อสร้างและวัดไว้ในพระราชูปถัมภ์เมื่อ พ.ศ. 2533 สร้างแล้วเสร็จเมื่อ พ.ศ. 2537 โดยมีหม่อมราชวงศ์มิตรารุณ เกษมศรี เป็นผู้ออกแบบ ลักษณะเป็นเจดีย์แบบล้านนา ประยุกต์มาจากเจดีย์วัดป่าสัก บนฐานสี่เหลี่ยมลดชั้นสูง 30 เมตร ฐานกว้างด้านละ 15 เมตร โดยประมาณ

ในวันที่ 23 มกราคม พ.ศ. 2556 พระเจ้าวรวงศ์เธอ พระองค์เจ้าสิริภาจุฑาภรณ์ ทรงรับเป็นประธานในการสำรวจและซ่อมแซมเพื่อบูรณะศาสนสถาน พระบรมธาตุเจดีย์ศรีนครินทราสถิตมหาสันติคีรีและพระวิหารสมเด็จพระศรีนครินทราบรมราชชนนี เริ่มดำเนินโครงการบูรณะเมื่อวันที่ 16 มกราคม พ.ศ. 2557

วัดสันติคีรีญาณสังวรารามตั้งวัดเมื่อวันที่ 26 สิงหาคม พ.ศ. 2544 ได้รับพระราชทานวิสุงคามสีมาเมื่อวันที่ 2 พฤษภาคม พ.ศ. 2545
# โซระ อามามิยะ
อามามิยะ โซระ (28 สิงหาคม ค.ศ. 1993 -) เป็นนักพากย์และนัก ร้องชาวญี่ปุ่น มีชื่อเล่นว่า "เท็นจัง" (てんちゃん) เกิดที่โตเกียว สังกัดอยู่มิวสิกเรน

 ผลงานพากย์ 
 เธอกับฉันเพื่อนกันหนึ่งสัปดาห์ (คาโอริ ฟุจิมิยะ)
 ศึกตำนาน 7 อัศวิน (เอลิซาเบธ)
 แก๊งสาวป่วน ก๊วนฟิตเนส? (โซริวอิง อาเกมิ)
 พี่น้องปริศนาโรงเรียนมหาเวท (มิตสึอิ โฮโนกะ)
 มิเอรุโกะจัง ใครว่าหนูเห็นผี (ยตสึยะ มิโกะ)
 ชุดกะลาสีของอาเคบิจัง (เอริกะ คิซากิ)
 เพลงรักมนุษย์ค้างคาว (นาซึนะ นานากุสะ)
 ห้องเรียนจารชน (ลิลี)
# วัดเวินไชยมงคล
วัดเวินไชยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขงในตำบลดอนตาล อำเภอดอนตาล จังหวัดมุกดาหาร มีพื้นที่ประมาณ 45 ไร่ ลักษณะเป็นเนินลาดลอนลูกคลื่น ในช่วงวันออกพรรษาของทุกปี เทศบาลดอนตาลจะจัดให้มีประเพณีไหลเรือไฟโบราณ บริเวณริมฝั่งโขงหน้าหาด

วัดเวินชัยมงคลเป็นโบราณสถานที่แบ่งออกเป็นหลายสมัย แบ่งได้คือสมัยก่อนประวัติศาสตร์ตอนปลาย โดยพบชิ้นส่วนภาชนะดินเผาเนื้อดินและตะกรันโลหะในพื้นที่ ส่วนสมัยประวัติศาสตร์ แบ่งออกได้เป็น 2 ช่วงเวลา คือสมัยแรกเริ่มประวัติศาสตร์ ได้แก่ หลักหินทราย จำนวน 2 หลัก ใบเสมาหินทราย พบจำนวน 12 ใบ ซึ่งเป็นหลักฐานสำคัญที่พบได้ในช่วงสมัยแรกเริ่มประวัติศาสตร์ในอีสาน และสมัยประวัติศาสตร์สมัยล้านช้างปัจจุบัน ได้แก่ เจดีย์วัดเวินไชยมงคลมีรูปแบบเจดีย์เป็นทรงสี่เหลี่ยมซ้อนชั้น เจดีย์ราย และหอพระ ซึ่งมีลักษณะสถาปัตยกรรมและศิลปกรรมแบบอีสานท้องถิ่น สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2480

อาคารเสนาสนะที่สำคัญ ได้แก่ เจดีย์ ศาลาอเนกประสงค์ หมู่กุฏิสงฆ์ สระน้ำ และศาลาท่าน้ำ พื้นที่ส่วนใหญ่มีต้นไม้ขึ้นรกครึ้ม หน้าดินค่อนข้างตื้น มีโขดหินโผล่เป็นลานหินในบางพื้นที่ หาดหินมีบริเวณกว้างโผล่ขึ้นมาในช่วงเวลาน้ำลดในหน้าแล้ง ประมาณเดือนมีนาคมถึงเมษายน
# ยาซูอากิ ไอดะ
ยาสุอากิ ไอดะ (10 กุมภาพันธ์ 1747 – 26 ตุลาคม 1817) หรืออีกชื่อหนึ่งคือ ไอดะ ซันซาเอมง  เป็นนักวาซังในยุคเอโดะSmith, David. (1914). 

 ชีวประวัติ 
เกิดเมื่อวันที่ 10 กุมภาพันธ์ 1747 ในเมืองโมงามิจังหวัดยามางาตะ และได้เรียนเลขคณิตนากานิชิริว川北朝鄰（1908年), 10頁 แล้วก็ย้ายไปเอโดะ โดยตอนนั้นใช้ชื่อว่า ฮิโกสุเกะ ซูซูกิ (鈴木 彦助) และทำงานเกี่ยวกับ การควบคุมน้ำท่วมที่แม่น้ำโทเนะ ในเวลานั้นสำนักของทากากาซึ เซกิเป็นผู้เป็นใหญ่ในวงการวาซัง ไอดะเองก็ได้พยายามขอเป็นศิษย์ของเซกิด้วย แต่ก็ไม่สำเร็จและเกิดความขัดแย้งขึ้น ในที่สุดเขาก็เลยได้ตั้งสำนักวาซังขอตัวเองขึ้น ชื่อว่า ไซโจริว (最上流, さいじょうりゅう) ซึ่งตั้งตามชื่อแม่น้ำโมงามิ (ซึ่งชื่อเขียนคันจิเป็น 最上 เหมือนกัน แต่อ่านแบบองโยมิ) ที่ไหลผ่านบ้านเกิดของเขา

เขาเสียชีวิตในอาซากูซะ เมื่อวันที่ 26 ตุลาคม 1817
# รอคิ วูลอวิช
รอดอลยุบ วูลอวิช (, 1 พฤษภาคม พ.ศ. 2498 –) หรือชื่อที่รู้จักกันดีในนาม รอคิ วูลอวิช  เป็นนักร้องที่มีชื่อเสียงชาวเซอร์เบีย เขาเป็นที่รู้จักในฐานะนักร้องและนักแต่งเพลงที่มีเนื้อหาชาตินิยมของชาวเซิร์บและเป็นหนึ่งในศิลปินชาวเซอร์เบียที่ได้รับความนิยมในช่วงสงครามยูโกสลาเวียเช่นเดียวกับบายา มาลี กนินจา มิลอ เซมเบรัค และเซลยิกอ เกอมูซา เพลงของเขาที่ได้รับความนิยม อาทิ แพนเตอรี - มาอูเซอ (Panteri Mauzer) เซอนีบอมบาเดอร์ (Crni Bombarder) กาเพตาเนลาซิชู (Kapetane Lazicu) เป็นต้น

 ประวัติและการเริ่มต้นเส้นทางนักร้อง 
วูลอวิชเกิดเมื่อวันที่ 1 พฤกษภาคม พ.ศ. 2498 ที่บิเยลยินา ประเทศบอสเนียและเฮอร์เซโกวีนา (ขณะที่ยังเป็นส่วนหนึ่งของสหพันธ์สาธารณรัฐสังคมนิยมยูโกสลาเวีย) ปู่ของเขามาจากมอนเตเนโกร บิดาของเขามาจากเยอรมนีและเคยเป็นเชลยศึกให้กับนาซีเยอรมนีและได้กลับมายังบิเยลยีนาหลังจากเสร็จสิ้นสงครามโลกครั้งที่สอง

เขาเริ่มเข้าสู่วงการเพลงตั้งแต่ พ.ศ. 2515 โดยเขาได้ออกอัลบั้มชุดแรกคือ กริสตินา (Kristina) ซึ่งเป็นเพลงแนวโรแมนติก หลังจากนั้นเขาได้ทำผลงานเพลงออกมาเป็นระยะ

 มีชื่อเสียงและในช่วงสงครามยูโกสลาเวีย 
ในช่วงสงครามยูโกสลาเวีย ที่บิเยลยินาบ้านเกิดของเขาถูกทำลายจนได้รับความเสียหาย ทำให้เขาเข้าร่วมกับกองกำลังเซมเบลียา และได้กลับมาออกผลงานเพลงอีกครั้งในอัลบั้มชุด เซมเบอร์สกียูนาซี (Semberski junaci) โดยวางจำหน่ายใน พ.ศ. 2535 เพื่อนำเงินไปช่วยเหลือผู้บาดเจ็บจากสงคราม และอัลบั้มดังกล่าวทำให้เขามีชื่อเสียงจนถึงจุดสูงสุด โดยเพลงในอัลบั้มดังกล่าวเป็นที่นิยมทุกเพลงโดยเฉพาะอย่างยิ่งคือเพลง แพนเตอรี - มาอูเซอ (Panteri Mauzer) ซึ่งเกี่ยวข้องกับหน่วยการ์ดาแพนเตอรีหนึ่งในหน่วยกองกำลังของสาธารณรัฐเซิร์ปสกา เมื่อเขาประสบความสำเร็จจากผลงานอัลบั้มชุดดังกล่าวเขาจึงได้ไปประจำการที่หน่วยการ์ดาแพนเตอรี และออกผลงานเพลงออกมาเป็นระยะ และประสบความสำเร็จอีกครั้งใน พ.ศ. 2538 กับอัลบั้มชุด เซอนีบอมบาเดอร์ (Crni Bombarder) ซึ่งวางจำหน่ายในช่วงที่เนโทได้ทำการทิ้งระเบิดที่สาธารณรัฐเซิร์ปสกาMegvan az első ukrán háborús katonadal หลังจากนั้นเขาได้ออกอัลบั้มชุดสุดท้ายคือ ซบอคเตเบ (Zbog tebe) ใน พ.ศ. 2540 ก่อนที่จะหายหน้าไปจากวงการเพลง หลังจากนั้นเขาได้เป็นอาจารย์ที่วิทยาลัยเทคนิคมิฮาร์ยิลอ ปูปินและทำหน้าที่เป็นอาจารย์จนถึง พ.ศ. 2556

 ภาพลักษณ์ 
แม้ว่าเนื้อหาของเพลงของเขาโดยส่วนมากจะเกี่ยวข้องกับความเป็นชาตินิยมเซิร์บและต่อต้านเนโทกับสหรัฐ แต่เนื้อหาเพลงของเขานั้นมีการใช้ถ้อยคำที่สละสลวย สุภาพ และเขาพยายามหลีกเลี่ยงการใช้คำที่เข้าข่ายคตินิยมเชื้อชาติ ซึ่งแตกต่างไปจากนักร้องชาตินิยมชาวเซิร์บและนักร้องในภูมิภาคบอลข่านคนอื่นในช่วงสงครามยูโกสลาเวีย ประกอบกับเสียงร้องอันเป็นเอกลักษณ์ส่งผลให้เขาได้รับความนิยมทั้งในเซอร์เบียและภูมิภาคบอลข่านและเป็นนักร้องชาวเซิร์บที่ถูกพูดถึงมากที่สุดคนหนึ่งEchoes of a Turbulent Past: Turbo Folk War Music in SerbiaOvog Srbina sluša ceo svet a retko ko zna nešto o njemu i njegovim delima!

 ชีวิตส่วนตัว 
เขาสมรสกับเยลีซา วูลอวิชซึ่งเป็นนักดนตรีและนักแต่งเพลง โดยพวกเขามีบุตรและธิดารวมสองคน เขาไปเยือนหลายประเทศในแถบยุโรปตะวันตก อย่างไรก็ตามเขาถูกระงับวีซ่าจากสหรัฐในหลายโอกาสอันเนื่องมาจากผลงานเพลงของเขาในอดีตที่มีเนื้อหาต่อต้านเนโท

 ผลงานเพลง 
 สตูดิโออัลบั้ม 
 กริสตินา / Kristina (พ.ศ. 2515)
 ปาชา / Paša (2531)
 เซมเบอร์สกียูนาซี / Semberski junaci (พ.ศ. 2535)
 การ์ดาแพนเตอรี / Garda Panteri (พ.ศ. 2536)
 ยูนาชิ กอซาสกี / Junaci Kozarski  (พ.ศ. 2537)
 เซอนีบอมบาเดอร์ / Crni bombarder  (พ.ศ. 2538)
 ซบอคเตเบ / Zbog tebe  (พ.ศ. 2540)
# เอกิเก็ง ไคบาระ
เอกิเก็ง ไคบาระ (貝原 益軒, かいばら えきけん, 17 ธันวาคม พ.ศ. 1630 - 5 ตุลาคม พ.ศ. 1714) เป็นนักสมุนไพร นักธรรมชาติวิทยา นักวิชาการขงจื๊อ ใน สมัยเอโดะ เกิดที่จังหวัดฟูกูโอกะ เขาเขียนหนังสือหลายเล่มในเวลา 50 ปี และประสบความสำเร็จในการบุกเบิกในสาขาต่าง ๆ เช่น เศรษฐศาสตร์ การแพทย์ นิทานพื้นบ้าน ประวัติศาสตร์ ภูมิศาสตร์ และการศึกษา
thumb| รูปปั้นประทับนั่งของเอกิเก็ง ไคบาระ (วัดคินริว เมืองฟุกุโอกะ)
right|thumb|240x240px| "ยามาโตะฮนโซ" (นิทรรศการที่ พิพิธภัณฑ์ธรรมชาติและวิทยาศาสตร์แห่งชาติ)